नालंदा

नालंदा बिहार में राजगीर की लगे एगो अस्थान बा जवन इतिहास में एगो बहुत बड़हन विश्वविद्यालय आ बौद्ध विहार रहे। आजकाल की समय में ईहाँ पुरान अवषेशन क खनाई भइल बा आ ई एगो पर्यटन क अस्थान बन चुकल बा। एकरी इतिहास के बतावे वाला संग्रहालय आ अइसने कुल चीज इहाँ बन चुकल बा। नालंदा विश्विद्यालय पुराना समय में एगो बहुत बड़हन आ विश्वप्रसिद्ध विश्वविद्यालय रहे जेवना क खण्डहर आ अवशेष वर्तमान नालंदा नाँव की अस्थान पर बाटे। ई एगो बहुत बड़ा बौद्ध विहार रहे आ बौद्ध दर्शन की पढ़ाई क पूरा बिस्व में एगो महत्वपूर्ण केन्द्र रहे। ई पाँचवी सदी इसवी से ले के 1197 ले शिक्षा क एगो अगुवा संस्थान रहल आ एकर धाक बहुत दूर-दूर ले रहे। भारत सरकार कई दूसरी देसन की सरकारण की संघे मिल के ए उजर-पजर गइल विश्विद्यालय की सम्मान में नालंदा विश्वविद्यालय कि नाँव से एगो नया विश्विद्यालय खोललस हवे जेवना में 2014 से पढ़ाई शुरू भइल हवे। संदर्भ